b'\n_START_ARTICLE_\nElla von Cappeln\n_START_SECTION_\nBakgrunn\n_START_PARAGRAPH_\nElle von Cappeln var datter av grosserer Johan Laurits Conrad von Cappeln og hustruen Margrethe._NEWLINE_Hun ble nonne da hun var 21 \xc3\xa5r gammel og var i mer enn ti \xc3\xa5r i klostre i Frankrike og Belgia. Familien flyttet til Hellerup, og da hun kom tilbake til det okkuperte Danmark i 1940, fikk hun en leilighet i foreldrenes store villa.\n_START_SECTION_\nAnnen verdenskrig\n_START_PARAGRAPH_\nNoe tyder p\xc3\xa5 at hun f\xc3\xb8r hjemkomsten til Danmark hadde avtalt oppgaver i samarbeide med det britiske SOE: Special Operations Executive, som oppbygde kontaktnett i besatte land. I okkupasjonstiden arbeidet hun som mass\xc3\xb8r (fysioterapeut) hos to leger p\xc3\xa5 Christianshavn i K\xc3\xb8benhavn. Der var det mange som gikk inn og ut, og klinikken ble dermed et egnet kontaktpunkt for motstandsfolk._NEWLINE_Motstandsgruppen Holger Danske hadde etters\xc3\xb8kt den norskf\xc3\xb8dte angiverske syersken Hedvig Delbo. Den 9. mars 1944 ble hun likvidert. Ella von Cappeln hadde hjulpet to HD-kamerater med \xc3\xa5 f\xc3\xa5 adgang til fru Delbos leilighet. _NEWLINE_Motstandbevegelsens fremste hit-mann \xc2\xabFlammen\xc2\xbb fikk s\xc3\xa5 ordre om \xc3\xa5 likvidere redakt\xc3\xb8r, Abwehr-major og SS-Standartenf\xc3\xbchrer Ernst Hubert Eberhard Horst Gilbert fra Skandinavisk Telegrambureau p\xc3\xa5 Sortedamsdosseringen 29. \xc2\xabFlammen\xc2\xbb m\xc3\xa5tte imidlertid til Jylland, og overlot oppgaven til Ella von Cappeln og hennes gruppe. Gilbert, som var klar over at han var i risikogruppen, var forsiktig, men takket v\xc3\xa6re at Ella von Cappeln insisterte p\xc3\xa5 personlig \xc3\xa5 overrekke redakt\xc3\xb8ren en stor bukett roser, lyktes det hende at f\xc3\xa5 ham til \xc3\xa5 komme til entred\xc3\xb8ren. Hun skj\xc3\xb8t ham to ganger med den pistol hun hadde skjult i buketten, og hennes gruppeleder Svend Jensen traff ogs\xc3\xa5 Gilbert med to skudd. Drapet fant sted 14. oktober 1944. Han d\xc3\xb8de en m\xc3\xa5ned senere._NEWLINE_Gestapo fant etterhvert ut hva hun drev med. Ved nytt\xc3\xa5rsskiftet 1944-45 truet Gestapo truet hennes foreldre med \xc3\xa5 sprenge villaen deres i luften, hvis deres eldste datter fortsatte med de illegale aktiviteter._NEWLINE_Hun m\xc3\xa5tte komme seg i sikkerhet, og flyktet over \xc3\x98resund. Gun ankom Skan\xc3\xb6r 11. januar 1945. Hun fikk f\xc3\xb8rst bosette seg i Lund og s\xc3\xa5 i Stockholm.\n_START_SECTION_\nEtterkrigstiden\n_START_PARAGRAPH_\nEtter befrielsen fortsatte Ella von Cappeln som fysioterapeut p\xc3\xa5 klinikken p\xc3\xa5 Christianshavn. Flere av hennes folk ble etter krigen anklaget for tyveri og mord. Hun ble selv kortvarig anholdt, men l\xc3\xb8slatt uten at det ble reist siktelse.'